Uriah Heep

Οι Uriah Heep είναι βρετανικό συγκρότημα της χαρντ ροκ σκηνής. Θεωρούνται ένα από τα πρώτα συγκροτήματα που θεμελίωσαν το είδος και συνεχίζει να ηχογραφεί νέες κυκλοφορίες, με πορεία η οποία έχει ξεπεράσει τα πενήντα χρόνια.

Βιογραφία
1967-1976
Οι Uriah Heep σχηματίστηκαν στο Λονδίνο το 1967, με τον Ντέηβιντ Γκάρικ στα φωνητικά, τον Μικ Μποξ στην κιθάρα, τον Κεν Χένσλεϊ στα πλήκτρα, τον Άλεξ Νάπιερ στα τύμπανα και τον Πωλ Νιούτον στο μπάσο. Η αρχική ονομασία του συγκροτήματος ήταν Spice και στις ζωντανές τους εμφανίσεις έπαιζαν, κατά βάση, διασκευές.URIAH HEEP STORY

Το 1969, υπέγραψαν το πρώτο τους συμβόλαιο για την δισκογραφική εταιρεία "Vertigo Records" και άλλαξαν το όνομα τους σε Uriah Heep, ενώ ο Γκάρικ έλαβε το καλλιτεχνικό όνομα Ντέηβιντ Μπάιρον. Από τον Ιούλιο του 1969 μέχρι και τον Απρίλιο του 1970, ηχογράφησαν το πρώτο τους άλμπουμ στα "Lansdowne Studios" του Λονδίνου, το οποίο κυκλοφόρησε τον Ιούνιο εκείνης της χρονιάς, με τίτλο "Very 'eavy...Very 'umble".2 - Uriah Heep Τα δυναμικά φωνητικά του Μπάιρον σε συνδυασμό με τον έντονο ήχο του "Hammond" του Χένσλεϊ αποτέλεσαν χαρακτηριστικό γνώρισμα του συγκροτήματος για τα πρώτα τους χρόνια. Κατά τη διάρκεια των ηχογραφήσεων του δίσκου, ο ντράμερ Άλεξ Νάπιερ αντικαταστάθηκε από τον Νάιτζελ Όλσον, του οποίου τη θέση ανέλαβε λίγο αργότερα ο Κηθ Μπέηκερ.

Στα τέλη του 1970, οι Uriah Heep ηχογράφησαν το δεύτερο στούντιο άλμπουμ τους, με τίτλο "Salisbury", χωρίς να καταφέρει να γνωρίσει ιδιαίτερη επιτυχία στη Μεγάλη Βρετανία ή τις Ηνωμένες Πολιτείες. Παρ' όλα αυτά, έφθασε στην κορυφή των τσαρτ της Φινλανδίας, πορεία την οποία θα πραγματοποιούσαν και τα επόμενα τρία άλμπουμ του συγκροτήματος. Ο ήχος του "Salisbury" βάδιζε σε περισσότερο progressive rock μονοπάτια, ιδιαίτερα στο ομώνυμο κομμάτι, διάρκειας 16 λεπτών.Salisbury - Uriah Heep | Songs, Reviews, Credits | AllMusic Το τραγούδι "Lady in Black",Uriah Heep - Lady in black - YouTube γνώρισε επιτυχία ως σινγκλ έξι χρόνια αργότερα, όταν ανέβηκε στο # 5 των γερμανικών τσαρτ. Μετά την κυκλοφορία του δίσκου, ο Κηθ Μπέηκερ αποχώρησε, για να αντικατασταθεί από τον Ίαν Κλαρκ. Οι Uriah Heep, περιόδευσαν για πρώτη φορά στην Αμερική, ανοίγοντας συναυλίες των Steppenwolf, ενώ μεταπήδησαν στην "Bronze Records".

Τον Ιούλιο του 1971, ηχογράφησαν τον τρίτο τους δίσκο, με τίτλο "Look at Yourself", ο οποίος ήταν και ο πρώτος τους δίσκος ο οποίος ανέβηκε στο βρετανικό Top-40, φθάνοντας ως το # 39.URIAH HEEP - Official Charts Company Στα τέλη της χρονιάς, ο Πωλ Νιούτον αποχώρησε, για να αναλάβει τη θέση του μπασίστα ο Μαρκ Κλαρκ, ενώ λίγο αργότερα, εντάχθηκε στο συγκρότημα ο ντράμερ Λι Κέρσλεηκ. Για τον επόμενο τους δίσκο, ο Κλαρκ συμμετείχε μόνο στο τραγούδι "The Wizard", αφού κατά τη διάρκεια των ηχογραφήσεων αποχώρησε, για να έρθει στη θέση του ο Γκάρι Τέην και να ολοκληρώσει τα υπόλοιπα κομμάτια του νέου δίσκου, ο οποίος κυκλοφόρησε τον Μάιο του 1972, με τον τίτλο "Demons and Wizards", φθάνοντας στο # 20 των βρετανικών τσαρτ και το # 23 των αντίστοιχων αμερικάνικων. Το σινγκλ "Easy Livin' " ανέβηκε στο αμερικανικό Top-40, ενώ οι Uriah Heep είχαν ήδη ολοκληρώσει τις ηχογραφήσεις για τον επόμενο δίσκο τους.6 - Uriah Heep

Το Νοέμβριο του 1972, κυκλοφόρησε μέσω της "Bronze Records", ο δίσκος "The Magician's Birthday", ο οποίος έγινε χρυσός, όπως και ο προκάτοχος του.Uriah Heep | Awards | AllMusic Τον Ιανουάριο του 1973 και κατά τη διάρκεια της περιοδείας για την προώθηση του "The Magician's Birthday", ηχογραφήθηκε το "Uriah Heep Live", το οποίο κυκλοφόρησε τρεις μήνες αργότερα, φθάνοντας στο # 13 των βρετανικών τσαρτ, ενώ βραβεύθηκε ως χρυσό στις Ηνωμένες Πολιτείες.

Το καλοκαίρι του 1973, ηχογράφησαν στη Γαλλία, το δίσκο "Sweet Freedom", ο οποίος κυκλοφόρησε τον Σεπτέμβριο εκείνης της χρονιάς, ενώ ήταν το τέταρτο χρυσό άλμπουμ του συγκροτήματος.Sweet Freedom - Uriah Heep | Songs, Reviews, Credits | AllMusic Ο δίσκος έφθασε ως το # 18 στη Μεγάλη Βρετανία, ενώ ανέβηκε στο Top-20 πολλών ευρωπαϊκών τσαρτ. Στις αρχές του επόμενου έτους, ηχογράφησαν στο Μόναχο της Γερμανίας, το δίσκο "Wonderworld".

Το 1975, κυκλοφόρησε το άλμπουμ "Return to Fantasy", ανεβαίνοντας στο βρετανικό Top-10, όπου βραβεύθηκε ως ασημένιος δίσκος.7 - Uriah Heep Στο συγκεκριμένο άλμπουμ, τη θέση του μπασίστα είχε αναλάβει ο Τζον Γούετον, λόγω του προβλήματος εθισμού στις ναρκωτικές ουσίες ο οποίο αντιμετώπιζε ο Γκάρι Τέην. Ο Τέην, βρέθηκε νεκρός από υπερβολική δόση ηρωίνης, στις 8 Δεκεμβρίου 1975.

Ακολούθησε μία παγκόσμια περιοδεία, κατά τη διάρκεια της οποίας, ο Μποξ έπεσε από τη σκηνή στην εμφάνιση τους στο Λούισβιλ του Κεντάκι σπάζοντας ένα κόκαλο του δεξιού του χεριού. Τον Ιούνιο του 1976, κυκλοφόρησε ο ένατος δίσκος τους, με τίτλο "High and Mighty", ο οποίος ήταν ο τελευταίος των Uriah Heep με τον Ντέηβιντ Μπάιρον στα φωνητικά και σηματοδότησε την έναρξη της εμπορικής παρακμής του συγκροτήματος, ως προς τις πωλήσεις στη Μεγάλη Βρετανία και τις Ηνωμένες Πολιτείες, αφού έφθασε μόλις, ως το # 55 στην πατρίδα τους και ήταν ο πρώτος δίσκος από το 1971, ο οποίος δεν κατάφερε να μπει στο Billboard Hot-100 στην αντίπερα όχθη του Ατλαντικού.

1977-1986
Μετά την απόλυση του Μπάιρον λόγω προβλημάτων αλκοολισμού, ο μπασίστας Τζον Γουέτον παραιτήθηκε. Με νέα μέλη τον τραγουδιστή Τζον Λότον και τον μπασίστα Τρέβορ Μπόλντερ, οι Uriah Heep κυκλοφόρησαν τον Φεβρουάριο του 1977, το δίσκο "Firefly", ενώ περιόδευσαν στις Ηνωμένες Πολιτείες ανοίγοντας συναυλίες των KISS.8 - Uriah Heep Στα τέλη της ίδιας χρονιάς, κυκλοφόρησε το "Innocent Victim", με το σινγκλ "Free Me" να γνωρίζει πολύ μεγάλη επιτυχία στη Νέα Ζηλανδία όπου έφθασε ως το # 3 αλλά και στη Γερμανία, την Αυστρία και την Ελβετία όπου ανέβηκε στο Top-10.Uriah Heep - Free Me, 1978 - YouTube Παρ' όλα αυτά, ο δίσκος δεν κατάφερε να μπει στα βρετανικά ή τα αμερικανικά τσαρτ, γεγονός που επαναλήφθηκε στο "Fallen Angel" του 1978, στο οποίο οι Uriah Heep παρουσίασαν μία πιο μελωδική προσέγγιση.Uriah Heep - Fallen Angel (album review ) | Sputnikmusic

Στα μέσα του 1979, ο Τζον Λότον απολύθηκε λόγω των συνεχών αντιπαραθέσεων που είχε με τον Κεν Χένσλεϊ, για να αντικατασταθεί από τον Τζον Σλόμαν των Lone Star. Λίγο αργότερα αποχώρησε ο Λι Κέρσλεηκ, για να αντικατασταθεί από τον πρώην ντράμερ του Τομ Τζόουνς και μετέπειτα των AC/DC, Κρις Σλέιντ. Με τη νέα σύνθεση τους, κυκλοφόρησαν τον Φεβρουάριο του 1980 το δίσκο "Conquest", το πρώτο άλμπουμ του συγκροτήματος το οποίο ανέβηκε στο βρετανικό Top-40 από το 1975.URIAH HEEP Conquest reviews and MP3 - Prog Archives Οι Uriah Heep περιόδευσαν για τα δέκα χρόνια από την ίδρυση τους, με τις Girlschool να ανοίγουν τις συναυλίες τους. Μετά το πέρας της περιοδείας, τον Σεπτέμβριο του 1980, ο Κεν Χένσλεϊ αποχώρησε από το συγκρότημα.Ken Hensley | Biography & History | AllMusic Αντικαταστάθηκε από τον Γκρεγκ Ντεσέρτ, ο οποίος αποχώρησε λίγο αργότερα μαζί με τους Σλόμαν, Μπόλντερ και Σλέηντ.

Στα τύμπανα επανήλθε ο Λι Κέρσλεηκ, ενώ προσέλαβαν τον πρώην τραγουδιστή των Trapeze, Πήτερ Γκόλμπι, τον πρώην μπασίστα των Rainbow και του Ozzy Osbourne, Μπομπ Ντέισλι και τον Τζον Σικνλέρ στα πλήκτρα. Η νέα αυτή σύνθεση, κυκλοφόρησε το "Abominog", τον Μάρτιο του 1982, το οποίο ήταν και το τελευταίο άλμπουμ του συγκροτήματος το οποίο ανέβηκε στο βρετανικό Top-40 και το αμερικανικό Billboard Hot-100.Abominog - Uriah Heep | Songs, Reviews, Credits | AllMusic Στην περιοδεία για την προώθηση του "Abominog", οι Uriah Heep εμφανίστηκαν στο φεστιβάλ "Monsters of Rock",Monsters Of Rock . Castle Donington 1982 ενώ στη συνέχεια περιόδευσαν στην Αμερική, ανοίγοντας συναυλίες των Rush, Judas Priest και Def Leppard. Τον Μάιο του 1983, κυκλοφόρησε ο δίσκος "Head First", ο τελευταίος στον οποίο συμμετείχε ο Μπομπ Ντέισλι, στου οποίου τη θέση επανήλθε ο Τρέβορ Μπόλντερ.Longtime Uriah Heep Bassist Trevor Bolder Dies

Στις 28 Φεβρουαρίου του 1985, πέθανε ο Ντέηβιντ Μπάιρον λόγω καρδιακών επιπλοκών οι οποίες προκλήθηκαν από υπερβολική δόση αλκοόλ.Died On This Date (February 28, 1985) David Byron Λίγες μέρες αργότερα, οι Uriah Heep κυκλοφόρησαν τον 16ο δίσκο τους, με τίτλο "Equator", στην περιοδεία για την προώθηση του οποίου αφιέρωναν το κομμάτι "The Wizard" στον Μπάιρον.Uriah Heep - Equator (album review ) | Sputnikmusic Μετά την περιοδεία, ο Σινκλέρ αποχώρησε, για να αντικατασταθεί από τον Φιλ Λανζόν, ενώ ο ο Γκόλμπι άφησε τη θέση του τραγουδιστή στον Στεφ Φοντέην και λίγο αργότερα, στον Μπέρνι Σο.Bernie Shaw - Uriah Heep

1986-σήμερα
Οι Uriah Heep συνέχισαν με τον Μικ Μποξ στην κιθάρα, τον Μπέρνι Σο στα φωνητικά, τον Τρέβορ Μπόλντερ στο μπάσο, τον Φιλ Λανζόν στα πλήκτρα και τον Λι Κέρσλεηκ στα τύμπανα, μέχρι το 2007. Τον Δεκέμβριο του 1987, επισκέφθηκαν για πρώτη φορά τη Σοβιετική Ένωση, όπου εμφανίστηκαν για δέκα συναυλίες στο Ολυμπιακό Στάδιο της Μόσχας, ηχογραφήσεις των οποίων υπάρχουν στο ζωντανό δίσκο "Live in Moscow".Uriah Heep - Live In Moscow (CD, Album) at Discogs Μετά από μία περιοδεία στις χώρες της Ανατολικής Ευρώπης, συνέχισαν στη Μεγάλη Βρετανία και κυκλοφόρησαν το δίσκο "Raging Silence".Uriah Heep - Raging Silence (Vinyl, LP, Album) at Discogs Τον Φεβρουάριο του 1991, κυκλοφόρησε ο 18ος δίσκος του συγκροτήματος, με τίτλο "Different World", σημειώνοντας πολύ χαμηλές πωλήσεις.Uriah Heep - Different World (album review ) | Sputnikmusic

Το επόμενο άλμπουμ τους, κυκλοφόρησε στις 23 Αυγούστου του 1995, με τίτλο "Sea of Light", όντας ο πρώτος δίσκος τους, ο οποίος μπήκε στα γερμανικά τσαρτ από το 1983.Sea of Light - Uriah Heep | Songs, Reviews, Credits | AllMusic Τον Σεπτέμβριο του 1998, κυκλοφόρησε  το άλμπουμ "Sonic Origami" στην Ευρώπη και την Ιαπωνία, ενώ ένα χρόνο αργότερα κυκλοφόρησε και στις Ηνωμένες Πολιτείες.URIAH HEEP Sonic Origami reviews and MP3 - Prog Archives Η κυκλοφορία του δίσκου, ακολουθήθηκε από μία επιτυχημένη ευρωπαϊκή περιοδεία, ενώ στις 7 Δεκεμβρίου 2001, επανενώθηκαν για μία συναυλία με τους Τζον Λότον και Κεν Χένσλεϊ, η ηχογράφηση της οποίας κυκλοφόρησε τον Φεβρουάριο του 2002, με τον τίτλο "The Magician's Birthday Party".The Magician's Birthday Party - Discogs

Στις αρχές του 2007, ο ντράμερ Λι Κέρσλεηκ αποχώρησε λόγω προβλημάτων υγείας, για να αντικατασταθεί από τον Ράσελ Γκίλμπρουκ, με τον οποίο ηχογράφησαν το άλμπουμ "Wake the Sleeper", το οποίο κυκλοφόρησε στις 2 Ιουνίου του 2008. Τον Οκτώβριο του επόμενου έτους, κυκλοφόρησε το "Celebration", για τον εορτασμό σαράντα ετών ύπαρξης του συγκροτήματος. Ο δίσκος περιέχει δύο νέα τραγούδια και δώδεκα επανεκτελέσεις παλιών τραγουδιών τους. Στις 25 Ιουλίου 2010, εμφανίστηκαν στο φεστιβάλ "High Voltage", στο "Victoria Park" του Λονδίνου, όπου έπαιξαν ολόκληρο το δίσκο "Demons and Wizards".

Τον Απρίλιο του 2011, κυκλοφόρησε ο 23ος δίσκος του συγκροτήματος, με τίτλο "Into the Wild", ο οποίος ανέβηκε στο Top-50 των τσαρτ ευρωπαϊκών χωρών όπως η Γερμανία, η Φινλανδία, η Σουηδία και η Ελβετία.URIAH HEEP: New Album Artwork, Track Listing, Release Date Revealed

Στις 21 Μαΐου 2013, πέθανε από καρκίνο στο πάγκρεας ο μπασίστας του συγκροτήματος, Τρέβορ Μπόλντερ, σε ηλικία 62 ετών.Trevor Bolder, bass player for David Bowie's 70s backing band, dies aged 62 Την θέση του πήρε ο Ντέιβι Ρίμερ.

Στις αρχές του 2014, οι Uriah Heep μπήκαν στο στούντιο για την ηχογράφηση του 24ου δίσκου τους, ο οποίος κυκλοφόρησε με τον τίτλο "Outsider" στις 6 Ιουνίου στην Ευρώπη και τέσσερις ημέρες αργότερα στην Βόρεια Αμερική, μέσω της "Frontiers Records".URIAH HEEP To Release New Album 'Outsider' In June Την επόμενη χρονιά, περιόδευσαν στην Αυστραλία και τη Νέα Ζηλανδία και ανακοίνωσαν την κυκλοφορία του της συλλογής "Totally Driven". Το διπλό αυτό άλμπουμ, περιελάμβανε νέες ηχογραφήσεις κλασικών κομματιών του συγκροτήματος.URIAH HEEP Totally Driven reviews and MP3 - Prog Archives

 Δισκογραφία 

Ηχογραφήσεις στο Στούντιο
ΈτοςΆλμπουμΑγγλίαΓερμανίαcharts.de - Uriah HeepΦινλανδίαfinnishcharts.com - Diskografie Uriah HeepΝορβηγίαΗ.Π.Α.Επίπεδο βράβευσης Η.Π.Α.RIAA - Gold & Platinum Searchable Database 1970   Very 'eavy...Very 'umble     -  22  -  -  186   1971 Salisbury    -  31  1  -  103   1971   Look at Yourself     39  11  1  14  93   1972   Demons and Wizards     20  5  1  5  23  Χρυσός 1972   The Magician's Birthday    28  7  1  5  31  Χρυσός 1973  Sweet Freedom    18  12  2  2  33  Χρυσός 1974   Wonderworld   23  7  5  3  38   1975   Return to Fantasy   7  21  5  2  85   1976  High and Mighty   55  48  27  4  161   1977  Firefly   -  17  21  6  166   1977   Innocent Victim   -  15  -  13  -   1978  Fallen Angel   -  18  -  10  186   1980   Conquest   37  33  -  11  -   1982   Abominog   34  52  -  30  56   1983   Head First   46  56  -  19  159   1985   Equator   79  -  -  -  -   1989   Raging Silence   -  -  -  -  -   1991  Different World   -  -  -  -  -   1995   Sea of Light   -  87  -  -  -   1998   Sonic Origami   -  -  -  -  -   2008  Wake the Sleeper   172  -  -  -  -   2009   Celebration   -  99  -  -  -   2011   Into the Wild   -  32  31  -  -   2014   Outsider   -  32  28  -  -   2018  Living the Dream  57  10  28  28  -   2023  Chaos & Colour   73  4  16  40  -  

Ζωντανές ηχογραφήσεις
 Uriah Heep Live (1973)
 Live on the King Biscuit Flower Hour (1974)
 Live at Shepperton '74 (1986)
 Live in Europe 1979 (1986)
 Live in Moscow (1988)
 Spellbinder (1996)
 Future Echoes of the Past (2000)
 Acoustically Driven (2001)
 Electrically Driven (2001)
 The Magician's Birthday Party (2002)
 Live in the USA (2003)
 Magic Night (2004)
 Official Bootleg Bad Rappenau (2009)
 Official Bootleg Krefeld (2009)
 Official Bootleg Salzburg (2009)
 Live At Sweden Rock (2010)
 Live in Armenia (2011)Συλλογές
 The Best of Uriah Heep (1976)
 Easy Livin' - Best (1991)
 A Time of Revelation (1996)
 The Best Of... Part 1 (1996)
 The Best Of... Part 2 (1997)
 The Ultimate Collection (2003)
 Chapter and Verse (2005)
 The Very Best of Uriah Heep (2006)
 Loud Proud & Heavy:The Best of Uriah Heep (2007)
 Totally Driven'' (2015)

Βιβλιογραφία
 Ken Hensley: The Ken Hensley Story - Blood On The Highway, Hamburg 2007
 Markus Ott/Ken Hensley: Uriah Heep - 10 Jahre Rockmusik, Bergisch Gladbach 1980
 Jeff Perkins: David Byron : Born to Perform, 2003
 Uwe Reuters: Easy Livin' - The Story of Uriah Heep Vol.1, Aachen 1997
 Uwe Reuters: Can't Keep a Good Band Down - The Story of Uriah Heep Vol.2, 1998
 Uwe Reuters: It Ain't Easy - The Story of Uriah Heep Vol. 3, Jahrbuch 1999 
 Uwe Reuters: Carry on - The Story of Uriah Heep Vol. 4, Jahrbuch 2000 
 Uwe Reuters: Sell Your Soul - The Story of Uriah Heep Vol. 5, Jahrbuch 2001 
 Uwe Reuters: Different World - The Story of Uriah Heep Vol. 6, Jahrbuch 2002 
 Uwe Reuters: Hold Your Head Up - The Story of Uriah Heep Vol.7, Jahrbuch 2003 
 Uwe Reuters: Running All Night - The Story of Uriah Heep Vol. 8, Jahrbuch 2004 
 Uwe Reuters: One Way Or Another - The Story of Uriah Heep Vol. 9, Jahrbuch 2005 
 Uwe Reuters: What Should be Done - The Story of Uriah Heep Vol. 10, Jahrbuch 2006

Παραπομπές

Πηγές
 The Uriah Heep Story
 Uriah Heep | Biography, Albums, & Streaming Radio | AllMusic
 Uriah Heep Biography - Starpulse.com 
 Uriah Heep - Spirit of Metal webzine

Εξωτερικοί σύνδεσμοι

 The Official Uriah Heep Website
 Uriah Heep - Facebook
 Uriah Heep (@uriah_heep) | Twitter

Κατηγορία:Αγγλικά progressive rock συγκροτήματα
Κατηγορία:Αγγλικά hard rock συγκροτήματα
Κατηγορία:Αγγλικά heavy metal συγκροτήματα